*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:*** *Latvijā reģistrēts Pretendents plāno piesaistīt ārvalstu apakšuzņēmēju un balstīties uz tā tehniskajām spējām un pieredzi, lai apliecinātu savu atbilstību Nolikumā izvirzītajām pieredzes prasībām. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām Pretendents plāno par šo apakšuzņēmēju iesniegt Eiropas vienoto iepirkuma procedūras dokumentu (ESPD).*

*Lūdzam Pasūtītāju skaidrot, vai šādā gadījumā arī Pretendentam jāiesniedz ESPD par sevi pašu, ja Pretendents iesniegs visus Nolikumā prasītos dokumentus (atsauksmes, PNA u.c.)?*

**Atbilde:** skaidrojam, ka iespējamā pretendenta jautājumā norādītajā gadījumā, pretendents Eiropas vienoto iepirkuma procedūras dokumentu var iesniegt tikai par apakšuzņēmēju, par pašu pretendentu iesniedzot nolikumā norādītos dokumentus.

***2.jautājums:*** *Nolikuma 18.4. punktā noteikts, ka ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz šīs personas apliecinājums, ka gadījumā, ja pretendents tiks atzīts par konkursa uzvarētāju, tad tas apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.*

*Ņemot vērā, ka Pretendents plāno piesaistīt ārvalstu juridisko personu būvdarbu veikšanai, nevis projektēšanai, lūdzam Pasūtītāju apstiprināt, ka iepriekš minētajā gadījumā ārvalstu juridiskā persona var reģistrēties Latvijas Republikas Būvkomersantu reģistrā līdz būvdarbu uzsākšanai, respektīvi, pēc tam, kad būvatļaujā tiks izdarīta atzīme par projektēšanas nosacījumu izpildi.*

**Atbilde**: lai pasūtītājs gūtu pārliecību, ka līguma izpilde netiks kavēta un, ka līguma izpildes ietvaros darbus veiks uzņēmumi, kas ir reģistrēti atbilstoši normatīvo aktu prasībām, saskaņā ar nolikuma 17.6.punktu, ja apakšuzņēmējs vai persona, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības sniegt pakalpojumu vai veikt būvdarbus attiecīgajā jomā (sfērā) un gadījumā, ja pretendents tiks atzīts par konkursa uzvarētāju, līdz iepirkuma līguma slēgšanai jāreģistrējas Būvkomersantu reģistrā.

Iepirkumu komisijas priekšsēdētāja Inta Novika